
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0157 – C10‑0188/2025),
–	der henviser til Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EU) nr. 1309/2013[footnoteRef:1] ("EGF-forordningen"), [1:  	EUT L 153 af 3.5.2021, s. 48, ELI: http://data.europa.eu/eli/reg/2021/691/oj.] 

–	der henviser til Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027[footnoteRef:2] som ændret ved forordning (EU, Euratom) 2024/765[footnoteRef:3] særlig artikel 8, [2:  	EUT L 433 I af 22.12.2020, s. 11, ELI: http://data.europa.eu/eli/reg/2020/2093/oj.]  [3:  	Rådets forordning (EU, Euratom) 2024/765 af 29. februar 2024 om ændring af forordning (EU, Euratom) 2020/2093 om fastlæggelse af den flerårige finansielle ramme for årene 2021-2027 (EUT L, 2024/765, 29.2.2024, ELI: http://data.europa.eu/eli/reg/2024/765/oj).] 

–	der henviser til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter[footnoteRef:4], særlig punkt 12, [4:  	EUT L 433 I af 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	der henviser til udtalelse fra Udvalget om Beskæftigelse og Sociale Anliggender,
–	der henviser til betænkning fra Budgetudvalget (A10-0163/2025),
A.	der henviser til, at Unionen har oprettet lovgivnings- og budgetinstrumenter, der skal yde supplerende støtte til arbejdstagere, der er ramt af konsekvenserne af gennemgribende strukturelle ændringer i verdenshandelsmønstrene eller den globale finansielle og økonomiske krise, og hjælpe dem med at vende tilbage til arbejdsmarkedet; der henviser til, at denne bistand ydes gennem økonomisk støtte til arbejdstagere og de virksomheder, som de har arbejdet for;
B. 	der henviser til, at Belgien indgav ansøgning EGF/2025/001 BE/BelGaN om økonomisk støtte fra Den Europæiske Fond for Tilpasning til Globaliseringen (EGF) som følge af 417 afskedigelser i den økonomiske sektor, der er klassificeret under NACE rev. 2, hovedgruppe 26 (Fremstilling af computere, elektroniske og optiske produkter), i regionen Provincie Oost-Vlaanderen (BE23), inden for en referenceperiode for ansøgningen, der løber fra den 31. juli 2024 til den 30. november 2024; 
C. 	der henviser til, at ansøgningen er baseret EGF-forordningens artikel 4, stk. 2, litra a), som forudsætter aktivitetsophør for mindst 200 afskedigede arbejdstagere eller selvstændige i løbet af en firemåneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører eller producenter i efterfølgende produktionsled;
[bookmark: _Hlk207698597]D. 	der henviser til, at den russiske angrebskrig mod Ukraine og den stigende inflation har haft en indvirkning på omkostningerne til energi, materialer og arbejdskraft og medført et øget pres på BelGaN’s margin;  
E. 	der henviser til, at BelGaN var specialiseret i fremstilling af halvledere til bilindustrien; der henviser til, at den europæiske bil- og underleverandørindustri er udsat for et hidtil uset pres fra både eksterne og interne udfordringer såsom konkurrenceforvridning og høje energiomkostninger;
F.	der henviser til, at virksomheden oplevede et betydeligt fald i rentabiliteten på grund af likviditetsproblemer som følge af omstillingen fra at fremstille siliciumbaserede chips til at fremstille chips baseret på en teknologi med galliumnitrid (GaN), som blev hæmmet af høje produktionsomkostninger og utilstrækkelige investeringer i omstillingsperioden; 
G.	der henviser til, at BelGaN indgav konkursbegæring den 30. juli 2024;
H.	der henviser til, at den flamske arbejdsformidling (VDAB[footnoteRef:5]) yder den nationale forfinansiering og medfinansiering af foranstaltningerne; [5:  	Vlaamse Dienst voor Arbeidsbemiddeling en Beroepsopleiding (VDAB).] 

I.	der henviser til, at virksomheden i overensstemmelse med belgisk ret har fulgt den obligatoriske procedure for information og høring af arbejdstagernes repræsentanter; der henviser til, at kravet om oprettelse af en beskæftigelsesenhed, som har til formål at stille genplaceringstjenester til rådighed for arbejdstagere, der afskediges i forbindelse med kollektive afskedigelser, ikke finder anvendelse i tilfælde af konkurs, og at genplaceringstjenesterne derfor blev ydet af VDAB; 
J.	der henviser til, at den økonomiske støtte fra EGF primært bør være rettet mod aktive arbejdsmarkedspolitiske foranstaltninger og individualiserede tilbud, som har til formål hurtigt at reintegrere støttemodtagerne i anstændig og bæredygtig beskæftigelse inden for eller uden for deres oprindelige aktivitetssektor, samtidig med at de gøres parate til en grønnere og mere digital europæisk økonomi;
K.	der henviser til, at EGF ikke må overstige et maksimalt årligt beløb på 30 mio. EUR (i 2018-priser), jf. artikel 8 i forordning (EU, Euratom) 2020/2093 som ændret ved forordning (EU, Euratom) 2024/765;
1.	er enigt med Kommissionen i, at betingelserne i artikel 4, stk. 2, litra a), i EGF-forordningen er opfyldt, og at Belgien derfor er berettiget til en økonomisk støtte på 931 690 EUR i henhold til nævnte forordning, hvilket svarer til 85 % af de samlede omkostninger på 1 096 107 EUR, og omfatter udgifterne til individualiserede tilbud på 1 052 607 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 43 500 EUR;
2. 	bemærker, at de belgiske myndigheder indgav ansøgningen den 21. februar 2025, og at Kommissionen, efter at Belgien havde forelagt yderligere oplysninger, afsluttede sin vurdering heraf den 7. juli 2025 – næsten fem måneder senere – og fremsendte den til Parlamentet den 26. august 2025; understreger vigtigheden af at forkorte tidsrummet mellem indgivelsen af en ansøgning om EGF-støtte og finansieringsafgørelsen; understreger nødvendigheden af at forenkle og fremskynde interne procedurer, uden at dette undergraver den institutionelle balance, navnlig Europa-Parlamentets rettigheder som budgetmyndighed;
3.	der henviser til, at ansøgningen vedrører 417 tiltænkte støttemodtagere, der blev afskediget i virksomheden BelGaN;
4.	påpeger, at BelGaN-afskedigelserne pressede den årlige arbejdsløshedsprocent op på + 9 % i Oudenaarde-området, især blandt højt- og mellemuddannede arbejdsløse arbejdstagere; bemærker, at jobmulighederne i området samtidig faldt med - 22 % som følge af en betydelig stigning i antallet af virksomheder, der har indgivet konkursbegæring i løbet af de seneste tre år;
5.	minder om, at de individualiserede tilbud til arbejdstagere omfatter følgende foranstaltninger: informationsmøder, genplacering, efteruddannelse og omskoling, uddannelse på arbejdspladsen, jobmesse, hjælp til jobsøgning, undersøgelse af jobmuligheder og jobmatchning med det formål at sætte arbejdstagerne i stand til at vende tilbage til arbejdsmarkedet så hurtigt som muligt og udstyre dem med færdigheder og uddannelse af høj kvalitet, der er relevant for potentielle arbejdsgivere i sektoren, samtidig med at deres evne til at udvikle iværksætterinitiativer og nye projekter fremmes; understreger i den forbindelse, at en veluddannet arbejdsstyrke er af afgørende betydning for en fremtidssikret europæisk økonomi;
6.	opfordrer til, at der gennemføres omfattende endelige evalueringer af de gennemførte foranstaltninger, bl.a. med hensyn til oplysninger om, hvor mange arbejdstagere, der er vendt tilbage til arbejdsmarkedet, og vedrørende feedback fra støttemodtagerne om kvaliteten og relevansen af den ydede støtte;
7.	bemærker, at Belgien begyndte at give individualiserede tilbud til de tiltænkte støttemodtagere den 8. august 2024, og at perioden for berettigelse til økonomisk EGF-støtte derfor vil være fra den dato og indtil 24 måneder efter datoen for ikrafttræden af afgørelsen, der er vedføjet som bilag til denne beslutning; 
8.	bemærker, at Belgien siden den 31. juli 2024 har afholdt de administrative udgifter til gennemførelsen af EGF-støtten, og at disse udgifter derfor berettiger til et økonomisk bidrag fra EGF fra den dato og indtil 31 måneder efter datoen for ikrafttræden af afgørelsen, der er vedføjet som bilag til denne beslutning;
9.	understreger, at de belgiske myndigheder har givet garanti for, at principperne om ligebehandling og ikkeforskelsbehandling vil blive overholdt i forbindelse med adgang til de foreslåede foranstaltninger og deres gennemførelse, og at dobbeltfinansiering vil blive forhindret;
10.	understreger, at det er nødvendigt at sikre klar anerkendelse og synlighed af Unionens finansiering med henblik på at fremhæve merværdien heraf; opfordrer til, at der sikres konsekvent og målrettet kommunikation med støttemodtagere, regionale og lokale myndigheder, arbejdsmarkedets parter, medierne og den brede offentlighed;
11.	gentager, at EGF-støtte ikke må erstatte foranstaltninger, som det påhviler virksomhederne at gennemføre i henhold til national lovgivning eller kollektive overenskomster;
12.	godkender den afgørelse, der er vedføjet som bilag til denne beslutning;
13.	pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende;
14.	pålægger sin formand at sende denne beslutning sammen med bilaget til Rådet og Kommissionen.

